Το όνειρο τελείωσε.
ΒΑΣΙΣΜΕΝΟ ΣΤΟ ΒΙΒΛΙΟ "1971 - NEVER A DULL MOMENT: ROCK'S GOLDEN YEAR"
-Το 1971… -Η μουσική μιλούσε.
Ο κόσμος άλλαζε.
Δημιουργούσαμε τον 21ο αιώνα το 1971.
Η χρονιά που η μουσική άλλαξε τα πάντα
ΑΣΤΕΡΑΝΘΡΩΠΟΣ
Τότε στην Αγγλία δεν μιλούσαν όταν μαστούρωναν.
ΡΟΜΠΕΡΤ ΓΚΡΙΝΦΙΛΝΤ ΠΕΡΙΟΔΙΚΟ ROLLING STONE
Μπορεί να καθόσουν επί τρεις ώρες με 12 άτομα ακούγοντας μουσική.
Κι όταν έφευγαν, δεν είχες ιδέα ποιος ήταν ποιος.
GONG "TRIED SO HARD" ΚΥΚΛΟΦΟΡΙΑ 1971
Πήγα σ' ένα διαμέρισμα στο Μπάτερσι, θυμάμαι, και κάποιος είχε φέρει έναν φίλο,
ο οποίος είχε μακριά μαλλιά, έμοιαζε στη Λορίν Μπακόλ
κι έστριβε τα τελειότερα πεντάφυλλα τσιγαριλίκια που είχα δει ποτέ μου.
Αυτό σας το λέω γιατί ήταν ο Μπόουι, εντάξει;
Και δεν ήξερα ποιος ήταν.
Το 1971 στο Λονδίνο, δεν νομίζω πως ο Μπόουι ήταν ο Μπόουι… ακόμη.
Πραγματικά δεν ένιωθα ροκ τραγουδιστής ή ροκ σταρ ή κάτι τέτοιο.
ΝΤΕΪΒΙΝΤ ΜΠΟΟΥΙ
Τότε βιώναμε έντονα την ανεπάρκεια.
Ήμουν πολύ αποφασισμένος, όμως, να κάνω αυτό που ήθελα,
δηλαδή, να ανακαλύψω κάτι καινούριο.
"Τι θέλω να δω σε μια σκηνή, που πραγματικά θα συναρπάσει εμένα;"
Και φαινόταν ενδιαφέρον, εκείνο το διάστημα,
να προσπαθήσω να επινοήσω κάτι τελείως διαφορετικό,
γιατί υπήρχε μια σχετική αρτηριοσκλήρωση στην Αγγλία.
Θέλω να αγαπήσω αυτήν τη χώρα, την πατρίδα του άντρα μου,
και τη θεωρώ πολύ ενδιαφέρουσα.
Μα ζείτε μες στη νοσταλγία και διαρκώς μιλάτε για το παρελθόν,
ενώ πρέπει να ζήσουμε στο παρόν και να κάψουμε το παρελθόν.
Ο υπουργός Οικονομικών της Δ. Γερμανίας είπε…
-Συγγνώμη, όχι. -Βιάζεστε;
Ο υπουργός είπε ότι οι Βρετανοί επιχειρηματίες που φορούν καπέλο μπομπέ
έχουν υπερβολικά παραδοσιακές μεθόδους. Συμφωνείτε;
Δεν νομίζω, όχι.
Αν ενταχθούμε στην κοινή αγορά, θα απολέσουμε το μπομπέ καπέλο;
Όχι, καθόλου.
Είπε πως οι Βρετανοί επιχειρηματίες με καπέλο μπομπέ είναι…
Τι στον διάβολο σ' ενδιαφέρει; Φύγε!
Άνοιξε το κουτί σου
ΓΙΟΚΟ ΟΝΟ "OPEN YOUR BOX" B-SIDE ΣΤΟ POWER TO THE PEOPLE
ΚΥΚΛΟΦΟΡΙΑ ΗΝ. ΒΑΣΙΛΕΙΟ 1971
Άνοιξε το κουτί σου
Άνοιξε το παντελόνι σου
Άνοιξε τους μηρούς σου
Άνοιξε τα πόδια σου
Να σας ρωτήσω κάτι για τη δημιουργική φάση που περνάτε;
Αντιλαμβάνεστε, ιδίως εσύ, Τζον,
ότι σας αποξένωσε από τον κόσμο που σας αγάπησε σ' αυτήν τη χώρα.
-Από πολλούς. -Ναι. Δεν σε καταλαβαίνουν πια.
ΓΙΟΚΟ: ΤΟ ΤΡΑΓΟΥΔΙ ΕΧΕΙ ΑΠΑΓΟΡΕΥΤΕΙ, ΕΠΕΙΔΗ ΕΙΜΑΙ ΓΥΝΑΙΚΑ, ΘΕΩΡΩ
ΑΝΝΙ ΝΑΪΤΙΝΓΚΕΪΛ DJ BBC RADIO 1
Ο Τζον κι η Γιόκο θεωρούνταν αλλόκοτοι. Ο κόσμος τούς έβλεπε πολύ καχύποπτα.
Ήταν στα πλαίσια της αίσθησης ότι ολόκληρη η αντικουλτούρα κρινόταν.
Φοβόμουν ότι το κατεστημένο θα γράπωνε πάλι στα νύχια του την κουλτούρα των νέων
και θα γινόταν όπως πριν από τους Beatles.
Και θα επιστρέφαμε πάλι σε τάξη, ασφάλεια και συντηρητισμό.
Ενθάρρυνα τον κόσμο να μη νοσταλγεί και να μελαγχολεί για τη δεκαετία του '60.
Δεν ωφελεί σε τίποτα. Πρέπει να εκμεταλλευτείς το τώρα.
ΞΥΠΝΗΣΤΕ ΠΕΘΑΜΕΝΟΙ ΑΝΘΡΩΠΟΙ
ΛΟΡΕΛ ΑΪΤΚΕΝ "SLOW ROCK" ΚΥΚΛΟΦΟΡΙΑ 1971
Τότε ήμουν 15 ετών.
ΝΤΟΝ ΛΕΤΣ ΣΚΗΝΟΘΕΤΗΣ ΚΑΙ DJ
Προσπαθούσα να βρω τη θέση μου στον κόσμο.
Αυτό είναι το Εθνικό Μέτωπο.
ΣΤΟΠ ΣΤΗ ΜΕΤΑΝΑΣΤΕΥΣΗ
Το κόμμα που λέει "Βάλτε τη Βρετανία και τους Βρετανούς πολίτες πρώτους".
Ήμουν ένας μαύρος Βρετανός πρώτης γενιάς.
Και τότε έβλεπες με πηχυαία λευκά γράμματα στον τοίχο "Κρατήστε τη Βρετανία λευκή".
Ο ΙΝΟΧ ΕΧΕΙ ΔΙΚΙΟ
Κι αυτά τα έβλεπες κάθε μέρα μπροστά σου.
ΚΡΑΤΗΣΤΕ ΤΗ ΒΡΕΤΑΝΙΑ ΛΕΥΚΗ
Είχα μεγαλώσει με ανθρώπινα δικαιώματα στην Αμερική.
Μα, προφανώς, δεν ήμασταν Αμερικανοί.
Στην ηλικία μου, μουσική και στιλ ήταν πολύ σημαντικά,
οπότε ψάχναμε τη δική μας εκδοχή μέσα απ' τη μουσική που ακούγαμε.
Στρεφόμασταν στα πάτρια εδάφη.
ΚΙΝΗΜΑ ΜΑΥΡΩΝ ΠΑΝΘΗΡΩΝ
Το καλό με τη μουσική
"TRENCH TOWN ROCK" ΗΧΟΓΡΑΦΗΣΗ 1971
-Όταν την ακούς -Πόνο δεν νιώθεις
Λέω
Το καλό με τη μουσική Όταν την ακούς
Πόνο δεν νιώθεις
Δώσε μου μουσική Δώσε μου μουσική τώρα
-Αυτό είναι -Το ροκ του Τρεντς Τάουν
Μη βλέπεις εκείνο
Το ροκ του Τρεντς Τάουν
Μεγάλα ψάρια ή ψαράκια
-Το ροκ του Τρεντς Τάουν -Ό,τι σπέρνεις θερίζεις
-Το ροκ του Τρεντς Τάουν -Και μόνο ο Τζα, ο Τζα ξέρει
-Το ροκ του Τρεντς Τάουν -Την πλάτη ποτέ δεν θα γυρνούσα
Το ροκ του Τρεντς Τάουν
Μια μουσική γεννημένη μέσα από έντονο ανθρώπινο πόνο,
σ' έναν άλλο τόπο, από έναν λαό με την επανάσταση στο πλευρό του.
-Άψογα -Είναι το Κίνγκστον 12
Η μουσική είναι καλό πράγμα. Είναι κατευναστική, αλλά…
ΜΠΟΜΠ ΜΑΡΛΕΪ
τώρα έχουμε να κάνουμε με ρέγκε μουσική, ράστα μουσική.
Αυτή η μουσική είναι επικίνδυνη.
Θες να με πληγώσεις
Δεν βλέπω άλλη μουσική να δέχεται τέτοιο πόλεμο όσο η ρέγκε.
Δεν τους αρέσει να ακούγεται, γιατί εκπαιδεύει τον λαό να είναι ο εαυτός του.
Η ρέγκε είναι μια μουσική που πολεμά για τους καταπιεσμένους
οπουδήποτε πάνω στη Γη.
Τους δείχνει τη λευτεριά.
Πόνο δεν νιώθεις
Δώσε μου μουσική τώρα, ω, τώρα Δώσε μου μουσική τώρα
Τέλη '60s, αρχές '70s…
η τζαμαϊκανή μουσική δεν έπαιζε και πολύ στο ραδιόφωνο.
Το κατεστημένο προσπαθούσε να καταπνίξει αυτές τις εναλλακτικές φωνές.
Λένε πόσο δύσκολο είναι να παίξουν ρέγκε δίσκοι στο ραδιόφωνο,
αλλά ανακάλυψες εχθρότητα απέναντι στη μουσική;
Πολύ δύσκολα παίζει δίσκος στο BBC.
ΓΚΡΑΧΑΜ ΓΟΥΟΚΕΡ TROJAN RECORDS
Πόσο μάλλον αν είναι ρέγκε.
Κάθε άλλο είδος μουσικής έχει το δικό της πρόγραμμα, εκτός από τη ρέγκε.
Δεν παίζουν τα κομμάτια…
ΛΙ ΓΚΟΠΤΑΛ TROJAN RECORDS
ώστε να αποφασίσει ο κόσμος αν τα θέλει ή όχι.
Αν η μουσική μας είχε μια ανοιχτή πόρτα…
ΜΠΟΜΠ ΑΝΤΙ, ΚΑΛΛΙΤΕΧΝΗΣ ΡΕΓΚΕ
έναν αυτοκινητόδρομο, ας πούμε, θα μας ήξεραν παντού στον κόσμο.
Γιατί έχουμε ποιοτική μουσική.
ΑΛΜΠΟΥΜ SOUL REVOLUTION ΚΥΚΛΟΦΟΡΙΑ 1971
Σε κάνει να θες να κουνηθείς Και να χορέψεις
Η ρέγκε ήταν στο περιθώριο,
αλλά άρχισε να μας δίνει ισότητα με τους λευκούς μας φίλους.
Μας έδειξε τον δρόμο της εξέλιξης.
Θέλω να ξέρεις
Μεγάλωσα με αυτήν την αλλόκοτη δυαδικότητα.
Όταν μεγαλώνεις σε μια μαύρη κοινότητα, όπως εγώ, δεν ακούς ροκ.
Ποτέ, όμως, δεν έκατσα να σκεφτώ γιατί μου άρεσε μια συγκεκριμένη μουσική.
Ξέρω μόνο ότι μου μιλούσε.
Στο σπίτι, λοιπόν, άκουγα ρέγκε απ' το ένα αυτί,
αλλά στο σχολείο άκουγα Stones, Kinks και Beatles.
Και το 1971, στα 15 μου, είδα τους Who.
Ένα πολύ διαφορετικό ηχητικό πείραμα απ' ό,τι έχω συνηθίσει. Το απολάμβανες.
Είμαι στα πέντε μέτρα απ' τη σκηνή.
Είδα όλο αυτό να εκρήγνυται μπροστά μου και μου άλλαξε τη ζωή.
Ποιοι είναι οι Who; Οι Who είναι οι Who, αυτοί είναι οι Who.
Οι Who αντιπροσώπευαν τη νέα γενιά.
Αντιπροσώπευαν την εξέγερση, τον θόρυβο
και μια σοβαρότητα για κάτι που κι οι ίδιοι έπαιρναν στα σοβαρά, το ροκ.
Ο Πιτ Τάουνσεντ γράφει τα τραγούδια. Έγραψε το άλμπουμ Tommy.
Τι ν' ακολουθήσει μετά το Tommy;
ΠΙΤ ΤΑΟΥΝΣΕΝΤ
Τεράστια επιτυχία.
Μας άλλαξε, αλλά μας άφησε βαρύ καθήκον, δηλαδή, "Τι κάνουμε μετά;"
Έχεις κάνει κάτι ιδιαίτερο με τα χρήματα που έχεις μαζέψει;
Το μόνο που αξιώθηκα να κάνω είναι να φτιάξω ένα στούντιο.
Είναι πραγματικά ό,τι σημαντικότερο στη ζωή μου μετά το γκρουπ.
Με βοηθά να διοχετεύω τις καλύτερες ιδέες μου.
Αυτό συμβαίνει με κάθε δημιουργική ψυχή που κάνει επιτυχία.
ΓΚΛΙΝ ΤΖΟΝΣ ΠΑΡΑΓΩΓΟΣ ΔΙΣΚΩΝ
Όταν πετύχεις, διερωτάσαι "Πώς διάολο προχωράω; Τι κάνω τώρα;"
Οι αλλαγές που συντελούνταν στη διαδικασία ηχογράφησης το 1971
σου έδιναν μεγαλύτερη ευελιξία στον τρόπο ηχογράφησης,
κάτι που εκμεταλλεύτηκε ο Πιτ.
Πάντα θεωρούσα πως ίσως έπαιρνα πολύ σοβαρά τη ροκ,
αλλά δυσκολεύομαι να καταλάβω γιατί νιώθω τόσο έντονα,
γιατί νιώθω τόσο μέσα σ' αυτό
και δεσμευμένος στη ροκ σαν ένα είδος μηχανισμού αλλαγής της κοινωνίας.
Είχα ακούσει περί συνθεσάιζερ, είχα ακούσει περί μουσικών υπολογιστών.
Κι έβλεπα εκείνη τη νέα επανάσταση να έρχεται.
Έχετε γράψει για τον κόσμο της "ηλεκτρονικής ταυτόχρονης συντέλεσης".
Το παγκόσμιο χωριό, όπου συγκεντρώνονται όλοι
μέσω της τηλεόρασης ή των νέων ηλεκτρονικών μέσων.
"MILKY WAY" ΑΛΜΠΟΥΜ WEATHER REPORT
Το μηχάνημα λειτουργεί ως εξής.
Τοποθετείς τα διακοπτάκια σε ένα μοτίβο και το ενεργοποιείς.
ΕΝΤΟΥΑΡΝΤ ΦΡΕΝΤΚΙΝ ΕΠΙΣΤΗΜΟΝΑΣ Η/Υ, ΜΙΤ
Και παίζει έναν σκοπό, αναλόγως το μοτίβο.
Κάθε σπίτι θα αποκτήσει από έναν υπολογιστή…
ΜΑΡΣΑΛ ΜΑΚΛΟΥΑΝ ΦΙΛΟΣΟΦΟΣ
και θα έχουμε πρόσβαση σε κάθε ταινία, ψυχαγωγία και πληροφορία που υπήρξε.
Ηλεκτρονικά: το πιο αρμόζον…
ΡΟΜΠΕΡΤ ΜΟΥΓΚ ΠΡΩΤΟΠΟΡΟΣ ΗΛ/ΝΙΚΗΣ ΜΟΥΣΙΚΗΣ
τεχνολογικό υλικό του 20ού αιώνα.
Και δεν υπάρχει λόγος οι μουσικοί να μη χρησιμοποιούν ηλεκτρονικά όργανα.
ΠΟΛ ΜΠΛΕΪ ΜΟΥΣΙΚΟΣ
Η χρήση ηλεκτρονικών μέσων από τους μουσικούς που αυτοσχεδιάζουν
είναι το κύμα του μέλλοντος, πιθανότατα η μουσική της δεκαετίας του '70.
Ο ΠΙΤ ΤΑΟΥΝΣΕΝΤ ΓΙΑ ΤΟ ΜΕΛΛΟΝ ΤΗΣ ΡΟΚ
Τότε δούλευα ένα πολύ φιλόδοξο εγχείρημα,
το Lifehouse, που θα ήταν μια ταινία.
Ήταν μια δυστοπική ιδέα για τον τρόπο που τα ΜΜΕ, τα ηλεκτρονικά μέσα…
"O'RILEY 2ND MOVEMENT" ΗΧΟΓΡΑΦΗΣΗ 1971
και η τεχνολογία θα άλλαζαν τη μουσική.
Φαντάστηκα έναν κόσμο με απίστευτη μόλυνση,
με απίστευτη δυσκολία διαβίωσης στον έξω κόσμο.
Έτσι, η κυβέρνηση μας έκλεισε στα σπίτια μας
και μας "τάιζε" ψυχαγωγία για να μας κρατά ευχαριστημένους,
όσο εκείνοι καθάριζαν τον αέρα.
Αρχίζω να βλέπω τηλεόραση από τις 4:30 μέχρι τις 12:00 περίπου.
Μετά, πάω για ύπνο.
Αυτή είναι η μόνη μου ψυχαγωγία, ουσιαστικά. Το μόνο που έχω.
Το ονόμασα "το δίκτυο".
Ένα παγκόσμιο σύστημα επικοινωνίας, όπου όλοι λάμβαναν παρόμοια πράγματα…
Ο εγκέφαλος είναι μια ηλεκτρική μηχανή.
…τα οποία παρακολουθούνταν και λογοκρίνονταν κρυφά.
Η τράπεζα δεδομένων με το ιατρικό σας ιστορικό,
το οικονομικό σας ιστορικό, τις τροχαίες κλήσεις σας, τα πάντα.
Είναι μια ιδιαίτερα φρικτή σκέψη.
Εφόσον μας έβαζαν μέσα και μας τροφοδοτούσαν τα προγράμματα,
θα φανταζόμασταν ότι είχαμε πρόσβαση στα πάντα,
χάρη στον πλούτο, την πειστικότητα και την ομορφιά του δικτύου.
Όλος ο δυτικός κόσμος κάνει μια ενδοσκόπηση, μα τώρα πια ξύπνιος.
Είμαστε όλοι τεχνολογικά "μαστουρωμένοι".
Ήταν μια πρόβλεψη της ιδέας
ότι όλα θα πήγαιναν στραβά, αλλά η μουσική θα επικρατούσε.
Μου είχε στείλει κάποια ντέμο κι ένα σενάριο
για μια ταινία που ήθελε να γυρίσει, με τίτλο Lifehouse.
Διάβασα το σενάριο και δεν το πολυκατάλαβα.
Κι όπως αποδείχθηκε, ούτε και κανένας άλλος στο δωμάτιο.
Αρκετός κόσμος είπε "Αυτά είναι χαζομάρες κι είναι τρελός".
Δεν μπορούσα να πείσω την μπάντα για την ιδέα μου.
Η μουσική που είχε γράψει ήταν υπερβολικά καινοτόμος,
χρησιμοποιώντας το συνθεσάιζερ με αυτόν τον τρόπο.
Πίστευα πως έπρεπε να κάνουμε ένα άλμπουμ ούτως ή άλλως.
Υπήρχε μια κάποια δυσκολία στη μετάφραση του αποτελέσματος από τα ντέμο του Πιτ
και στη μετατροπή τους σε υλικό των Who.
Κάποια μέλη της μπάντας, ιδίως ο Κιθ και ο Ρότζερ,
πάντα ήθελαν να γράφουν όπως οι άλλες μπάντες.
"Καθόμαστε, φίλε, και τζαμάρουμε!"
Πήρα την κασέτα των 8 τραγουδιών κι έκλεψα το κομμάτι του συνθεσάιζερ.
Το απομόνωσα κι άρχισα να το μετατρέπω σε τραγούδι.
Με το ψαλίδι τού έδωσα μορφή.
Κι ο Γκλιν Τζονς το έκοψε ξανά,
προσθέσαμε ντραμς και κιθάρα και πρόσθεσα τους στίχους.
Και προσεγγίσαμε όλο περισσότερο κάτι
που άρχισε να βγάζει την αίσθηση ενός ροκ κομματιού 4 λεπτών.
Το έβαλα να το ακούσει η μπάντα, σε ακουστικά,
κι άρχισαν να παίζουν πάνω απ' το ηχογραφημένο συνθεσάιζερ.
THE WHO "BABA O' RILEY" ΑΛΜΠΟΥΜ WHO'S NEXT
ΚΥΚΛΟΦΟΡΙΑ 1971
Εδώ έξω στα χωράφια
Παλεύω για τα γεύματά μου
Τα δίνω όλα για τη διαβίωσή μου
Να πολεμήσω δεν χρειάζεται
Για ν' αποδείξω πως έχω δίκιο
Δεν έχω ανάγκη να συγχωρεθώ
Μην κλαις
Το βλέμμα μη σηκώνεις
Είναι μόνο ερημότοπος για εφήβους
Όλο και πιο δύσκολα γινόταν κάτι πρωτότυπο με κιθάρα, μπάσο, ντραμς,
παραδοσιακά όργανα.
Εκείνοι που είχαν το όραμα και την τεχνολογία
θα γίνονταν οι δημιουργικοί πρωτοπόροι της εποχής.
Δημιουργούσες ήχους που δεν είχε ακούσει ποτέ ξανά κανείς.
ΝΤΕΪΒΙΝΤ ΑΞΕΛΡΟΝΤ "OVERTURE"
Ακούτε το BBC. Είναι Τρίτη 29 Ιουνίου και ώρα 5:40.
Γίνεται μια δίκη, όπου απειλείται κόσμος με ποινή φυλάκισης,
επειδή επέτρεψε σε κάποιους νέους να εκφραστούν.
Είναι η ευμετάβλητη κοινή γνώμη, έτσι;
Είναι η βικτοριανή εποχή μετά την αντιβασιλεία.
Μάλλον είναι το τέλος της πόλωσης,
γιατί το παρατραβήξαμε λίγο και αρχίζουν τα προβλήματα για το κλίμα ελευθερίας.
THE OLD BAILEY ΚΕΝΤΡΙΚΟ ΠΟΙΝΙΚΟ ΔΙΚΑΣΤΗΡΙΟ, ΛΟΝΔΙΝΟ
Η δίκη του Oz ήταν η δίκη των '60s.
ΤΖΕΦΡΙ ΡΟΜΠΕΡΤΣΟΝ ΔΙΚΗ ΟΖ, ΣΥΝΗΓΟΡΟΣ ΥΠΕΡΑΣΠΙΣΗΣ
Όλα εκείνα τα τρομερά που συνέβησαν.
"Χόρτο, ροκ εντ ρολ, πήδημα στους δρόμους".
Αυτός ήταν ο ισχυρισμός της πολιτικής αγωγής.
Ότι το Oz ήταν ο σημαιοφόρος όλων αυτών.
Μια απόπειρα διαφθοράς των ηθών της νεολαίας εντός του βασιλείου.
ΜΠΛΟΚΑΡΙΣΜΕΝΟΣ Ο ΔΡΟΜΟΣ ΤΟΥ ΡΟΥΠΕΡΤ
Ήταν μια πολύ σοβαρή κατηγορία.
ΤΙ ΛΕΣ ΤΩΡΑ! ΕΙΝΑΙ ΠΑΡΘΕΝΑ! ΑΠΙΣΤΕΥΤΟ!
ΡΟΥΠΕΡΤ Ο ΑΡΚΟΥΔΟΣ ΚΑΙ Η ΓΥΦΤΙΣΣΑ ΠΑΡΘΕΝΑ
ΟΙ ΕΝΟΡΚΟΙ ΤΟΥ ΟΖ ΑΚΟΥΝ ΠΕΡΙ ΧΑΜΕΝΗΣ ΑΘΩΟΤΗΤΑΣ
Το Oz πήρε μια αθώα, γλυκιά αγγλική παράδοση και την έκανε ολέθρια.
Πήραν τον Ρούπερτ τον Αρκούδο και τον μετέτρεψαν σε σεξουαλικό θηρευτή.
Και γι' αυτό έπρεπε να τιμωρηθούν.
Η παρουσία στα δικαστήρια κάθε μέρα ήταν σκέτη παράσταση.
Υπήρχε απίστευτο επίπεδο και, φυσικά, φορούν περούκες.
Όλοι όσοι μιλούσαν ήταν από τζάκι,
οπότε ό,τι έλεγαν ακουγόταν σαν πρόσκληση σε απογευματινό τσάι.
Φτάναμε στο δικαστήριο κι εγώ με τη Λουίζ καθόμασταν πίσω.
ΜΑΡΣΑ ΡΟΟΥ ΔΗΜΟΣΙΟΓΡΑΦΟΣ ΚΑΙ ΣΥΓΓΡΑΦΕΑΣ
Εκεί κάθονταν οι πολίτες και πάντα ήταν κατάμεστα.
Και συνήθως υπήρχε μεγάλη ένταση και μεγάλη φόρτιση.
Κι άλλες φορές ήταν απλώς ξεκαρδιστικό.
Συνέβαιναν διάφορα αλλόκοτα.
Δόθηκε μεγάλη προσοχή σε μια πολύ μικρή στήλη,
την οποία δεν είχα προσέξει καν, στην εφημερίδα Suck.
Περιέγραφε την αιδοιολειξία. Μια γυναίκα έλεγε ότι την απολάμβανε.
Ο ειδικός κοινωνιολόγος μας ρωτήθηκε από τον δικαστή Αργκάιλ
"Τι εννοούσατε με τη λέξη 'αιδοιολειξία';"
Την προέφερε σαν να ήταν σιρόπι για βήχα.
Κι εκείνος είπε "Γλείψιμο, κύριε πρόεδρε, εξόρμηση χαμηλά.
Ή όπως λέγαμε όταν ήμουν στο Ναυτικό, κε πρόεδρε, 'λαρυγγισμός στο φαράγγι'".
Η δίκη ήταν ατελείωτη.
ΤΖΙΜ ΑΝΤΕΡΣΟΝ ΠΕΡΙΟΔΙΚΟ ΟΖ
Δεν υπήρχε καμία πρόοδος.
Οπότε φτάσαμε στις καταληκτικές αγορεύσεις.
Και εξαρχής, ο πρόεδρος αντιμετώπισε περιφρονητικά τους μάρτυρες.
Δεν παρέθεσε επακριβώς στους ενόρκους τις καταθέσεις τους.
Απλώς μιλούσε ακατάπαυστα.
Ήταν ολοφάνερο για όλους στην αίθουσα ότι ο δικαστής τούς μισούσε.
Υπήρχε ένα φονταμενταλιστικό κίνημα
για την επαναφορά των παραδοσιακών αξιών στην αγνότητα και την καθαρότητα
και για τον εξοβελισμό του Oz!
Και τους οδηγούσε στη φυλακή με κάθε δυνατό τρόπο.
BLACK SABBATH "CHILDREN OF THE GRAVE" ΑΛΜΠΟΥΜ MASTER OF REALITY
Η ΕΛΕΥΘΕΡΙΑ ΕΙΝΑΙ ΠΑΡΑΝΟΜΗ
Το τέλος της δίκης των πέντε εβδομάδων,
η εκτενέστερη ακρόαση βωμολοχιών στη νομική μας ιστορία, ήρθε σήμερα.
Το καθεστώς χαιρετίζει την ετυμηγορία ως καθυστερημένη νίκη του καλού.
Για τη νεολαία είναι μια καταστροφή και εκφράζουν θυμό και απογοήτευση
σε μια παγανιστική τελετή φασαρίας και φωτιάς.
Επανάσταση στο μυαλό τους
Τα παιδιά να παρελαύνουν αρχίζουν
Ενάντια στον κόσμο Όπου πρέπει να ζουν
Κι όλο το μίσος Μέσα στις καρδιές τους
Βαρέθηκαν να τους κάνουν ό,τι θέλουν
Και να τους λένε τι να κάνουν
Τον κόσμο θα πολεμούν Μέχρι να κερδίσουν
Και να ξεχυθεί η αγάπη Ναι!
Δεν πίστεψα ούτε για μια στιγμή ότι θα πηγαίναμε φυλακή γι' αυτό.
Και ο δικαστής Αργκάιλ είχε διατάξει τους φύλακες να μας κουρέψουν.
Η κατακραυγή ήταν μεγάλη.
Καταλάβαμε πως είχαμε εμπλακεί σε κάτι πολύ σοβαρό κι είχαμε ελάχιστα λεφτά,
οπότε εκμεταλλευτήκαμε τη σχέση με τον Τζον Λένον.
Πρότεινε να γράψει κάτι για το Oz, ένα τραγούδι.
Το θεωρούμε αηδιαστικό φασισμό.
ΤΖΟΝ ΛΕΝΟΝ
Και το "God Save Us" θα πληρώσει τα έξοδά τους ή οτιδήποτε χρειάζονται.
Πιστεύω πως θα συγκεντρώσουμε αρκετές χιλιάδες λίρες από τον δίσκο.
Αγοράστε τον, παιδιά, για να βοηθήσετε το Oz,
και χαρίστε τον στην αδελφούλα σας ή κρατήστε τον για ενθύμιο.
ELASTIC OZ BAND "DO THE OZ" B-SIDE ΣΤΟ GOD SAVE US
ΚΥΚΛΟΦΟΡΙΑ ΙΟΥΛΙΟΣ 1971
Κάνε το Oz
Κάνε το Oz, μωρό μου
Κάνε το Oz
Γιατί έπρεπε να καταδικαστούν;
Παραδειγματίζονται όλοι οι άλλοι.
Υπάρχει υπερβολικά μεγάλη ανοχή, δεν υπάρχει ιδιωτικότητα.
Τι λέτε για την ετυμηγορία;
Πήγαιναν γυρεύοντας.
Θα έπρεπε να πάνε στη φυλακή και να παραμείνουν εκεί.
Είχε γίνει κυριολεκτικά χαμός.
Ο Τζον Λένον και η Γιόκο Όνο διαδήλωναν κατά της ετυμηγορίας.
Κανείς ποτέ δεν είχε πάει φυλακή για πταίσματα.
Κάναμε αμέσως έφεση.
Σίγουρα ήταν ένα σημείο καμπής για την Αγγλία.
Θα μπορούσες να αποδοκιμάσεις την πράξη, αλλά εσύ ήθελες να τους φυλακίσεις.
Προσπαθείς να καταστείλεις κάτι το οποίο δεν ελέγχεις καθόλου.
Είναι μια πολιτιστική επανάσταση.
Δεν αντιλαμβάνεσαι τι συμβαίνει, μα αυτό συνεχίζει να συμβαίνει.
Εφόσον έχει ανοίξει το κουτί της Πανδώρας, δεν μπορείς να το ξανακλείσεις.
ΒΕΡΟΛΙΝΟ, ΔΥΤΙΚΗ ΓΕΡΜΑΝΙΑ
NEU! "WEISSENSEE" ΗΧΟΓΡΑΦΗΣΗ 1971
Όταν ζεις στο Βερολίνο, πρέπει να συνηθίσεις κάθε αφύσικη κατάσταση.
Το τείχος είναι ένα καλό παράδειγμα.
Κάθε βδομάδα, κάποιος απ' την Αν. Γερμανία επιχειρεί να το σκάσει.
Κάποιους τους πυροβολούν, αλλά αν ζεις στο δυτικό Βερολίνο,
αναγκάζεσαι να το συνηθίσεις ώστε να επιβιώσεις.
Στη Γερμανία υπήρχε μια απεγνωσμένη ανάγκη για μια ήρεμη ζωή.
ΜΙΚΑΕΛ ΡΟΤΕΡ NEU!
Να τα έχεις όλα υπό έλεγχο και, ναι, να μην παίρνεις κανένα ρίσκο.
Να μην αλλάζεις τίποτα. Μόνο να είσαι ασφαλής.
Στο δυτικό Βερολίνο, πάνω από το 1/4 του πληθυσμού είναι άνω των 65.
Είναι μια πιο ήσυχη, πιο επαρχιακή πόλη, απ' ό,τι ακόμη και δέκα χρόνια πριν.
Καταλαβαίνω ότι από ψυχολογικής άποψης,
πολλοί από αυτούς τους ανθρώπους είχαν επαφές με το ναζιστικό παρελθόν.
Η ενοχή ήταν, ασφαλώς, απίστευτη.
Πάντα, όμως, υπάρχουν τα μάτια μιας νέας γενιάς,
κι εγώ αναζητούσα τη δική μου ταυτότητα.
Το 1971 ένας κιθαρίστας που προσκλήθηκε σε μια συναυλία,
μου πρότεινε να πάω μαζί.
Κι επειδή δεν είχα ακουστά την μπάντα,
στην αρχή σκέφτηκα μήπως να πάω σπίτι με την κοπέλα μου.
Και ευτυχώς, πήγα μαζί του, γιατί η μπάντα ήταν οι Kraftwerk.
Έμεινα εμβρόντητος.
Εξεπλάγην τρομερά, γιατί η προσέγγισή τους στη μουσική
ήταν να έχουν έναν ήχο διαφορετικό από οτιδήποτε είχε γίνει ποτέ.
Λίγες εβδομάδες μετά, με προσκάλεσαν να παίξω με την μπάντα.
ΦΛΟΡΙΑΝ ΣΝΑΪΝΤΕΡ - ΕΣΛΕΜΠΕΝ ΦΛΑΟΥΤΟ ΚΛΑΟΥΣ ΝΤΙΝΓΚΕΡ ΝΤΡΑΜΣ
ΜΙΚΑΕΛ ΡΟΤΕΡ ΚΙΘΑΡΑ
Είμαστε μια άλλη γενιά.
ΡΑΛΦ ΧΟΥΤΕΡ KRAFTWERK
Είμαστε μια πιο βιομηχανική γενιά.
Η μουσική πάντα βρίσκεται σε συνάρτηση με την εποχή της.
Και τώρα ζούμε σε μια εντελώς διαφορετική εποχή.
Αμερικανικές και βρετανικές μπάντες εισήγαγαν νέους στίχους,
νέους ήχους στη μουσική,
αλλά παρέμειναν στην παράδοση της αμερικανικής εμπορικής μουσικής.
Της ροκ μουσικής. Εμείς θέλαμε να διαφοροποιηθούμε εντελώς.
Δεν νομίζω πως έχεις κάτι καινούριο χωρίς καινούρια μουσική. Θέλω να πω…
Όσο έχεις για βάση τον Τσακ Μπέρι, παραμένεις ο ίδιος, δυστυχώς.
Θέλω κάτι άλλο, δεν θέλω τον Τσακ Μπέρι μέχρι να πεθάνουμε.
Χρειαζόμαστε κάτι άλλο, φίλε.
Ήταν ένα συναρπαστικό εξάμηνο που συνεργάστηκα με τους Kraftwerk.
Παίξαμε σε τηλεοπτικές εκπομπές, κάποιες πολύ συναρπαστικές συναυλίες.
Άλλες, όχι και τόσο φοβερές.
Μα όταν μπήκαμε να ηχογραφήσουμε το δεύτερο άλμπουμ των Kraftwerk,
η μουσική που είχαμε στο κεφάλι μας δεν λειτουργούσε στο στούντιο.
Και υπήρχε διαρκώς ένταση μεταξύ Κλάους Ντίνγκερ και Φλόριαν Σνάιντερ.
Το μεγαλύτερο θέμα μας ήταν πάντα οι ντράμερ,
γιατί εκείνοι ήταν πολύ του ακουστικού.
Και δεν έμεναν στην μπάντα, γιατί τους ζητούσαμε να "ηλεκτρονικοποιηθούν",
να αποκτήσουν ηλεκτρονικό ήχο.
Εκείνοι δεν δέχονταν, οπότε μια μέρα βρεθήκαμε μόνο οι δυο μας…
κι έτυχε να έχω μαζί μια παλιά ρυθμομηχανή.
Αρχίσαμε να ηχογραφούμε μ' αυτήν το 1971 και έκτοτε δεν ξανακοιτάξαμε πίσω.
KRAFTWERK "KLINGKLANG" ΗΧΟΓΡΑΦΗΣΗ ΣΕΠΤΕΜΒΡΙΟΣ 1971
Δεν έχει καμία διαφορά αν γυρίσεις ένα κουμπί ή έναν διακόπτη
ή αν τεντώσεις μια χορδή. Τι διαφορά έχει;
Καμία διαφορά. Ποιος μπορεί να ορίσει τη μουσική;
Ήρθε στη Νέα Υόρκη τον Σεπτέμβρη.
ΤΟΝΙ ΖΑΝΕΤΑ ΜΑΝΑΤΖΕΡ ΠΕΡΙΟΔΕΙΩΝ ΜΠΟΟΥΙ 1972-1974
Με τον μάνατζερ και τη σύζυγο, και ήθελαν να υπογράψουν στην RCA Records.
Εκείνη τη βδομάδα πέρασα πολύ χρόνο μαζί τους.
ΤΟΝΙ ΝΤΕΦΡΙΣ ΜΑΝΑΤΖΕΡ ΜΠΟΟΥΙ 1970-1975
Οι μεγαλύτεροι στην RCA δεν είχαν ιδέα,
αλλά βασίζονταν στους νεαρούς κυνηγούς ταλέντων τους
να μας πουν τι είναι νέο και συναρπαστικό, γιατί εμείς δεν ξέρουμε.
Ήξεραν ότι αν δεν έκλειναν τον Μπόουι, θα έχαναν μια τεράστια ευκαιρία.
Για τον Ντέιβιντ ήταν μια τεράστια αίσθηση ελευθερίας.
Ξαφνικά έχει τη δυνατότητα να κάνει ό,τι θέλει.
Θέλαμε να δημιουργήσουμε νέες δυνατότητες.
Τους πήγα στο Factory να γνωρίσουν τον Άντι.
ΝΤΕΪΒΙΝΤ ΜΠΟΟΥΙ "ANDY WARHOL" ΗΧΟΓΡΑΦΗΣΗ ΚΑΛΟΚΑΙΡΙ 1971
Τα πόδια μου θέλω να τσιμεντώσω Να ‘μαι ζωντανός κινηματογράφος…
Να θυμάστε πως δεν είναι ακόμη ο γνωστός Μπόουι.
Δεν ήταν κανένας σταρ, αλλά ένας απλός τύπος, κι ήταν κάπως αμήχανο.
Γιατί άρχισε να κάνει μια ατελείωτη παντομίμα, ό,τι πιο ξενέρωτο!
Δυο πένες για να δεις
Θα ήθελα να ‘μαι μια γκαλερί
Να σας βάλω όλους στο σόου μου
Ο Άντι Γουόρχολ είναι ξεκαρδιστικός
Κρέμα τον στον τοίχο μου…
Στον Άντι πάντα άρεσε να ψυχαγωγείται,
οπότε ανταποκρινόταν περισσότερο σε πολύ εξωφρενικά ή κραυγαλέα άτομα.
Ο Ντέιβιντ μπορεί να ήταν εκκεντρικά ντυμένος ή να ήταν βαμμένος,
μα δεν ήταν καθόλου κραυγαλέος.
Ναι μεν ήταν πολύ συμπαθητικός, αλλά δεν ήταν από εκείνους
που μαγνήτιζαν όλα τα βλέμματα ξαφνικά.
Ενίοτε, όταν ηχογραφούμε, προσπαθώ να… Τραγουδώ εγώ και λέμε πως είναι αυτός.
Είναι σχεδιαστής και περνά πολύ χρόνο στην Ιταλία.
Και επιστρέφει με ιδέες και τάσεις. Σκέφτηκα πως θα ήθελες να το ξέρεις.
Αλλά καλά ήταν. Δεν μας πέταξαν έξω.
Και βρέθηκε στο επίκεντρο που ήθελε.
Ο Γουόρχολ και οι ακόλουθοί του ούτε σκέφτονται ούτε ζουν συμβατικά.
Κάποιοι ίσως βρίσκουν το έργο και τον τρόπο ζωής του άσχημα ή προσβλητικά.
Ενίοτε δύσκολα ανακαλύπτεις πού τελειώνει η πραγματικότητα και ξεκινά η φαντασία.
ΝΤΕΪΒΙΝΤ ΜΠΟΟΥΙ "QUEEN BITCH" ΑΛΜΠΟΥΜ HUNKY DORY
ΗΧΟΓΡΑΦΗΣΗ ΚΑΛΟΚΑΙΡΙ 1971
Είναι κάτω στον δρόμο και παλεύει Να τραβηχτεί με την αδελφή Φλο
Ήταν ένας διαφορετικός κόσμος.
Κι εγώ, ασφαλώς, που ήθελα αυτόν τον διαφορετικό κόσμο, βυθίστηκα μέσα του.
Αυτός ήταν ο εναλλακτικός κόσμος που έλεγα.
ΓΥΝΑΙΚΕΙΑ ΣΕΞΟΥΑΛΙΚΗ ΧΕΙΡΑΦΕΤΗΣΗ
Και περιείχε όλη τη βία, την παραξενιά και την αλλοκοτιά.
Και πραγματικά συνέβαινε.
Είναι τόσο αέρινη με σατέν
Με τη ρεντικότα της και Το μπάνικο καπέλο
Ω, Θεέ μου Εγώ θα τα κατάφερνα καλύτερα
Υπήρχαν πολλές αβάν γκαρντ παραστάσεις στη Νέα Υόρκη,
γιατί όλοι προσπαθούσαν να δημιουργήσουν νέες φόρμες.
Και πολλά από τα θεάματα ήταν εξωφρενικά, παράδοξα.
Δεν χωρούσαν στη συντηρητική κοινωνία, ας το θέσουμε έτσι.
Υπήρχε ένας κίνδυνος που έλκυε τον Ντέιβιντ.
Του σεξουαλικού παράνομου.
Τον Λου Ριντ τον πρωτογνώρισα
στο πριβέ δωμάτιο του κλαμπ Max's Kansas City.
Εκτός απ' τον Λου Ριντ, στο ίδιο τραπέζι καθόταν κι ο Ίγκι.
Και ο Ίγκι και ο Λου.
Αντιπροσώπευαν την ξέφρενη πλευρά της υπαρξιστικής Αμερικής.
Ήταν ένα κράμα ροκ και αβάν γκαρντ.
Ήταν όλα όσα πίστευα πως θα έπρεπε να έχουμε στην Αγγλία
και δεν ήξερα αν τα είχαμε.
Σαφέστατα μελέτησε τον Ίγκι και τον Λου
και απορρόφησε κάποια χαρακτηριστικά τους.
Ένα συγκεκριμένο είδος σκηνικής ερμηνείας.
Ένα είδος ασεξουαλικής αμφισημίας, ένα ατού.
Θεωρώ πως έλειπε ένα συστατικό σ' αυτό που έκανε.
Και ήταν αυτό. Αυτό ήταν το μονοπάτι.
Το ενδιαφέρον είναι πως ο Ντέιβιντ δεν είχε πηγαίο ταλέντο,
αλλά ήταν ηθοποιός.
Είχε την ικανότητα να παίζει ρόλους, κάτι που δούλευε ασταμάτητα.
Υπήρχε σούσουρο γύρω απ' τον Ντέιβ. Κάτι αποκτούσε υπόσταση.
Μπορούμε μ' αυτό;
Στην Αγγλία, ο Ντέιβιντ άρχισε να αυτοαποδομείται.
Τώρα, φίλε.
Θέλαμε νέα, δυνατά κομμάτια από έναν νέο, δυνατό, διαφορετικό Μπόουι.
Παίξτε το πάλι έτσι δυνατά και το 'χουμε.
Για να γίνει ένας περφόρμερ που ο κόσμος ήθελε διακαώς να δει,
έπρεπε να δημιουργήσει μια νέα οντότητα.
Ώρα για διασκέδαση!
Έναν ολοκαίνουριο ροκ σταρ.
Ένα, δύο, τρία, τέσσερα!
ΝΤΕΪΒΙΝΤ ΜΠΟΟΥΙ "SWEET HEAD (TAKE 4)" ΗΧΟΓΡΑΦΗΣΗ ΝΟΕΜΒΡΙΟΣ 1971
Προσπάθησα μακριά σου να φύγω
Από βρομολατινοαμερικάνους και μαύρους Κι απ' τις τσίχλες σου
Εκεί που τις αφίσες σκίζουν Συμμορίες που ληστεύουν
Και δίπλα στο πάρκο των συκιών Και των καμένων βαν
Θα έλεγα πως για όλα είναι υπεύθυνος μάλλον ο Κιούμπρικ,
γιατί ήθελα να δημιουργήσω μια κουλτούρα γύρω από τη μουσική που έγραφα εγώ.
Είχε κάτι το συναρπαστικό αυτός ο φουτουριστικός νιχιλιστικός αρνητισμός,
δηλαδή, η κουλτούρα στο Κουρδιστό Πορτοκάλι.
Δεν έχει ξαναγίνει τέτοια ταινία με συμμορία ή νεολαία.
Είτε είναι το διαφορετικό στιλ ή εκείνη η δυναμική
μεταξύ συστήματος και της νεολαίας της εργατικής τάξης,
προλαμβάνει τόσα πράγματα που συνέβησαν εξαιτίας της.
Γιατί πρέπει να καταλάβετε
ότι το μεγάλο νεανικό κίνημα της υποκουλτούρας τότε ήταν οι σκίνχεντ.
Οι Scotswood Aggro Boys,
με το ομοιόμορφο στιλ τους και τα καρό πουκάμισα,
τις γυαλισμένες αρβύλες και τα κοντοκουρεμένα μαλλιά.
Πολλοί περηφανεύονται για τη φήμη που έχουν ως βίαιοι.
Είναι μια σχεδόν πουριτανική προοπτική,
και απορρίπτουν κατηγορηματικά ναρκωτικά, χάντρες και λοιπά χίπικα διακοσμητικά.
Έχουν, όμως, τη δική τους μουσική.
THE SLICKERS "JOHNNY TOO BAD" ΚΥΚΛΟΦΟΡΙΑ ΗΝΩΜΕΝΟ ΒΑΣΙΛΕΙΟ 1971
Στον δρόμο κυκλοφορείς Με το πιστόλι στη μέση
Τζόνι, είσαι πολύ κακός
Έρχονται στις ροκ συναυλίες οι σκίνχεντ;
Όχι. Οι σκίνχεντ θεωρούν πως πρέπει να έχουν δική τους μουσική.
Και η ρέγκε;
Και θα έπρεπε να την έχουν. Μα αυτά είναι τζαμαϊκανά.
Ληστεύεις και μαχαιρώνεις Και λεηλατείς και πυροβολείς
-Είσαι πολύ κακός -Πολύ κακός
Την έχουν υιοθετήσει, μα δεν βγαίνει από μέσα τους. Κατάλαβες;
Οι Δυτικο-Ινδοί;
Πώς τα πάμε με τους Δυτικο-Ινδούς; Τέλεια. Σαν να ήταν Άγγλοι.
Γιατί οι λευκοί δεν τα βάζουν ποτέ με τους Δυτικο-Ινδούς;
Γιατί θα φάνε της χρονιάς τους.
Και κάτι άλλο… Τους αρέσει η μουσική, αλλά η ρέγκε είναι αμιγώς τζαμαϊκανή.
Πού θα τρέξεις;
Θα τρέξεις στον βράχο για σωτηρία Δεν θα υπάρχει βράχος
Πολλά λευκά φιλαράκια ήταν σκίνχεντ.
Κατ' εμέ έδειχνε περίτρανα πως η δύναμη της κουλτούρας ένωνε τους ανθρώπους.
Η μουσική το κάνει αυτό.
-Συγγνώμη; -Ναι;
-Να σας κάνουμε μερικές ερωτήσεις; -Ναι, φυσικά.
-Η ρέγκε… Είναι η αγαπημένη σας μουσική; -Μα φυσικά.
-Ρέγκε. -Η αγαπημένη σας μουσική;
-Ναι. -Ναι.
Πρώτα μοντ και ρόκερ,
μετά τρογκ και θάντερμπερντ, τώρα σκίνχεντ και γκρίζερ.
Για τους κατοίκους, όμως, έχουν μόνο ένα όνομα: ταραξίες.
Αν ο Τύπος έγραφε τίτλους
όπως "Μαύρα και λευκά παιδιά ενώνονται μέσω μουσικής και στιλ",
δεν θα πουλούσαν ούτε ένα φύλλο, με καταλαβαίνετε;
Ψάχνουν διαρκώς έναν νέο λαϊκό διάβολο,
μα κάθε γενιά χρειάζεται τη δική της ταυτότητα,
κάτι νέο, αρκετά διαφορετικό, ώστε να σε αιχμαλωτίσει απόλυτα.
Όλα φαντάζουν τόσο αντιφατικά,
σεξ και θάνατος με ροκ μουσική.
Τι ακριβώς είναι;
Είμαστε αυτό που εκφράζει η Αμερική.
ΑΛΙΣ ΚΟΥΠΕΡ
Όσα δεν θέλουν να δουν. Εμείς τα βγάζουμε στην επιφάνεια,
γιατί υπάρχουν, και το διασκεδάζουμε.
Δεν είμαστε μόνο ένα ροκ γκρουπ, αλλά ένα έργο κινητικής τέχνης.
Σαν να ανεβάζεις ένα Κουρδιστό Πορτοκάλι στη σκηνή.
Ο Ντέιβιντ είδε τον Άλις στο Rainbow του Λονδίνου.
Αυτό που συνάρπασε τον Ντέιβιντ
ήταν ότι, οκέι, μπορείς να ερμηνεύσεις στη σκηνή
και ταυτόχρονα να κάνεις μουσική.
Αυτό θέλω να είμαι στη σκηνή. Ο Άλις βγαίνει και θέλει να είναι αυτό.
Οπότε αφήνω τον Άλις να κάνει ό,τι θέλει.
Κι αυτό είναι τρομακτικό, κι ο κόσμος θέλει να τρομάζει.
Οι γονείς δεν θέλουν να τρομάζουν, αλλά τα παιδιά τρελαίνονται.
"LIFE ON MARS" ΑΛΜΠΟΥΜ HUNKY DORY
Ακόμη δυσκολεύονταν πολύ να καταλάβουν
ότι ένας ροκ καλλιτέχνης μπορεί να βγαίνει κάθε φορά διαφορετικός στη σκηνή.
Δεν χρειάζεται να είσαι η ίδια προσωπικότητα.
Κι εγώ εμπιστευόμουν τις δικές μου ιδέες.
Τότε κυκλοφορούσε το Hunky Dory.
Ο Ντέιβιντ, όμως, είχε ξεκινήσει ένα νέο άλμπουμ.
Ήταν πολύ φιλόδοξος, το ίδιο κι ο Τόνι. Ήθελαν την παγκόσμια κυριαρχία.
14 ΝΟΕΜΒΡΙΟΥ 1971 - ΤΟ ΜΑΡΙΝΕΡ 9 ΤΙΘΕΤΑΙ ΠΡΩΤΟ ΣΕ ΤΡΟΧΙΑ ΓΥΡΩ ΑΠΟ ΠΛΑΝΗΤΗ
Απαρχής της ιστορίας της ανθρωπότητας,
υπήρχε μία σπουδαία κόκκινη κουκκίδα φωτός στον νυχτερινό ουρανό.
Πλησίαζα περισσότερο σε αυτό που ήθελα να κάνω.
Με το Hunky Dory έφυγα απ' αυτόν τον πλανήτη για κάπου αλλού.
ΤΟ ΜΑΡΙΝΕΡ 9 ΦΩΤΟΓΡΑΦΙΖΕΙ ΗΦΑΙΣΤΕΙΟ ΣΤΟΝ ΑΡΗ
Τα πράγματα άλλαζαν ενώπιόν μας στην επιφάνεια του Άρη.
Το Hunky Dory αντικατόπτριζε τον νεοευρεθέντα ενθουσιασμό μου
γι' αυτήν τη νέα ήπειρο που είχε ανοιχτεί μπροστά μου.
Γρήγορα στο Γουεστμίνστερ για το μεγάλο αποτέλεσμα.
Η πλειοψηφία είναι 112, πολύ μεγαλύτερη απ' ό,τι περίμεναν πολλοί.
ΕΥΡΩΠΑΪΚΗ ΚΟΙΝΗ ΑΓΟΡΑ
Όχι μόνο θα κερδίσουμε κάτι από την Ευρώπη…
ΤΖΕΦΡΙ ΡΙΠΟΝ ΕΥΡΩΠΑΪΚΟΣ ΔΙΑΠΡΑΓΜΑΤΕΥΤΗΣ
μα και θα προσφέρουμε πολλά, θεωρώ.
Ένιωθα πραγματικά πως είχε ξεκινήσει η νέα εποχή.
Περιμένατε να αφεθείτε ελεύθεροι έτσι;
Πάντα ελπίζεις και προσεύχεσαι.
Είμαστε όλοι πανευτυχείς που δεν θα ξαναπάμε φυλακή.
Γίνεται πολύς λόγος για το ότι η δίκη του Oz
ήταν μια νίκη του κατεστημένου επί της ελευθερίας της νιότης.
-Εσείς το βλέπετε έτσι; -Κάθε άλλο.
Καταρχάς, θέλω να πω ότι η μάχη τώρα ξεκινά.
Αν υπάρχει ζωή στον Άρη,
θα υπάρξει μια θαυμαστή διεύρυνση της προοπτικής…
ΚΑΡΛ ΣΑΓΚΑΝ - ΑΣΤΡΟΦΥΣΙΚΟΣ
καθώς όλοι οι οργανισμοί στη Γη, παρότι μοιάζουν διαφορετικοί,
είναι θεμελιωδώς ίδιοι, έχουν πανομοιότυπη χημεία,
και απλώς έχουν διαφορετικά περιτυλίγματα.
Το σύνηθες μοτίβο των Χριστουγέννων και του Νέου Έτους
μας κάνουν ενίοτε να ξεχνούμε πόσο αλλάζει ο κόσμος γύρω μας
με όλα τα τεχνολογικά θαύματα της εποχής.
Διερωτώμαι ποιες αλλαγές ίσως επέλθουν στο μέλλον.
Δεν θα μπορούσαμε να γνωρίζουμε.
COMPOST "BWAATA" ΗΧΟΓΡΑΦΗΣΗ 1971
…πώς εκείνα τα παιδιά που δεν νοιάζονται καθόλου γι' αυτό,
παρά μόνο για να υποδεχθούν το Νέο Έτος, που ίσως φέρει νέα ελπίδα και προσδοκίες.
Λίγα δευτερόλεπτα απομένουν μέχρι να φτάσει κάτω η μπάλα.
Και είναι πέντε, τέσσερα, τρία, δύο, ένα.
Να τη!
1972. Καλή Χρονιά σε όλους!
ΝΤΕΪΒΙΝΤ ΜΠΟΟΥΙ "ZIGGY STARDUST" ΗΧΟΓΡΑΦΗΣΗ ΝΟΕΜΒΡΙΟΣ 1971
Ω, ναι
Ο Ζίγκι έπαιζε κιθάρα
Τζάμαρε ωραία Με τον Γουίρντ και τον Γκίλι
Και τους Spiders from Mars
Έπαιζε με τ' αριστερό
Μα έφτασε πολύ μακριά
Έγινε κάτι ξεχωριστό Και γίναμε η μπάντα του Ζίγκι
Συνειδητοποίησα πως αυτό που έκανα, στην πραγματικότητα,
αφορούσε το επόμενο στάδιο των πραγμάτων.
Σαν τυπάκι απ' την Ιαπωνία
Τους έριχνε με το χαμόγελο
"Χριστέ μου, τι έχουμε κάνει;
Τι λες τώρα! Μόλις σκοτώσαμε τα '60s".
Πραγματικά το ένιωθα έτσι.
Είμαστε το μέλλον.
Πού ήταν, λοιπόν, οι αράχνες
Ενώ η μύγα προσπαθούσε Να μας τα σπάσει;
Με μόνο οδηγό μας το φως απ' την μπίρα
Γκρινιάζαμε, λοιπόν, για τους φαν του Μήπως να του συνθλίβαμε τα χρυσά χέρια;
Υποτιτλισμός: Εύα Τανταλίδου